На основу члана 61. став 1.тачка 11. Статута општине Инђија („Службени лист општине Инђија“ број 5/19),

Општинско веће општине Инђија, на седници одржаној дана 10. маја 2019. године, донело је

**ОДЛУКУ**

**О ПРИБАВЉАЊУ СПЕЦИЈАЛНОГ ВОЗИЛА У ЈАВНУ СВОЈИНУ**

**ОПШТИНЕ ИНЂИЈА**

1. Прибавља се у јавну својину општине Инђија, једно специјално возило – машина за обележавање хоризонталне саобраћајне сигнализације, а у циљу обезбеђења услова за обављање комуналне делатности управљања путевима и паркиралиштима.
2. Средства за јавну набавку специјалног возила из тачке I ове Одлуке, обезбеђена су у буџету општине Инђија за 2019. годину.
3. Прибављање специјалног возила из тачке I ове Одлуке, извршиће се путем јавне набавке у складу са одредбама Закона о јавним набавкама („Службени гласник број 124/12, 14/15 и 68/15), а услови и спецификација биће дефинисани конкурсном документацијом.
4. Овлашћује се Председник општине, да у складу са Законом о јавним набавкама, донесе Одлуку о покретању поступка јавне набавке специјалног возила - машине за обележавање хоризонталне саобраћајне сигнализације, и Решењем образује Комисију о спровођењу поступка јавне набавке. Председник општине ће након спроведеног поступка јавне набавке, Општинском већу поднети извештај.
5. О реализацији ове Одлуке стараће се Општинска управа општине Инђија.
6. Ову Одлуку објавити у „Службеном листу општине Инђија“.

 **ОПШТИНА ИНЂИЈА**

 **ОПШТИНСКО ВЕЋЕ ОПШТИНЕ ИНЂИЈА**

Број:404-87/2019-III Председавајући

Дана: 10.маја 2019.године Заменик Председника општине

И н ђ и ј а Драгана Радиновић

**ОБРАЗЛОЖЕЊЕ**

Правни основ за за доношење Одлуке о прибављању опреме за потребе органа општине Инђија, садржан је у члану 61. став 1. тачка 11. Статута општине Инђија („Службени лист општине Инђија“ број 5/19), којим је регулисано да Општинско веће одлучије о прибављању и располагању превозних средстава и опреме и других покретних ствари веће вредности у јавној својини општине, а сагласно члану 56. став 1. тачка 9. Председник општине је овлашћен да закључи уговор о прибављању и располагању превозних средстава, опреме и других покретних ствари веће вредности у јавној својини општине.

Јавно предузеће за управљање путевима и паркиралиштима „Инђија пут“ Инђија, поднела је Председнику општине, захтев за набавку специјалног возила за обележавање хоризонталне саобраћајне сигнализације, број 404-82/2019-II-1 од 08.05.2019. године, која је неопходна ради обављања комуналне делатности управљање путевима и паркиралиштима.

Како су средства за ту намену предвиђена у буџету општине Инђија за 2019.годину, неопходно је доношење Одлуке о прибављању специјалног возила у јавну својину општине Инђија, у тексту како је дат у материјалу.

 Одељење за привреду и инвестиције